[{"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "Retoso estas la nova evento de TEJO (Tutmonda Esperantista Junulara Organizo), organizita de gejunuloj por gejunuloj, kaj g\u0302i okazos inter la 2-a kaj la 5-a de aprilo."}, {"text_idx": "#000006", "text": "Retoso estas kalemburo de \u2018Reto\u2019 kaj \u2018Etoso\u2019, kaj tio montras, kian eventon ni planas fari. G\u0302i estos internacia evento, senpaga por TEJO-anoj, plena je programeroj kiel laborgrupoj, koncertoj, prelegoj kaj ludoj. Estos ankau\u0306 interesaj babilrondo pri temoj kiel Tron-ludo (populara televida serio) au\u0306 Harry Potter, krom la tradiciaj temoj kiel lingvolernado! Jen la provizora programo."}, {"text_idx": "#000007", "text": "Pro la pandemio, multaj eventoj okazas rete. Tiu nova medio havas multajn avantag\u0302ojn por Esperantujo. Ekzemple, la reta Internacia Junulara Kongreso (IJK) allogis multajn novajn homojn al la movado kaj estis la plej internacia IJK iam ajn: en g\u0302i partoprenis homoj el 52 landoj! Konsiderinte la avantag\u0302ojn de retaj eventoj por la movado, ni volis kapti la okazon por krei ion novan. Tiel ekestis Retoso!"}, {"text_idx": "#000008", "text": "Retoso jam naskig\u0302is tutmonde! En nia teamo estas organizantoj kaj helpantoj el Azio, Sudameriko, Eu\u0306ropo kaj Afriko. Ni c\u0302iam pretas havi aliajn helpantojn por kunlabori kaj krei vere tutmondan eventon. Retoso okazos en pluraj hor-zonoj (ne nur eu\u0306ropaj, kiel tro ofte okazas). Ni volas allogi novulojn kaj krei retajn arang\u0302ojn, kie homoj povos libere interagi."}, {"text_idx": "#000009", "text": "Kion Retoso donos al ni?"}, {"text_idx": "#000010", "text": "Retoso donos al ni c\u0302ion! Ni lernis dum la unuaj retaj eventoj, kiel proponi sufic\u0302e da diverseco en programeroj, por c\u0302iu-speca partoprenanto. Se vi s\u0302atas kulturon, vi povos au\u0306skulti prelegojn pri literaturo kaj lingvoj. Se vi volas lerni ion novan, ne mankos diversaj laborgrupoj. Se vi deziras umi kun esperantistoj el la tuta mondo, vi povos babiladi kaj ludi en Retoso. Se vi emas politikumi, ne maltrafu la okazon partopreni en debatoj dum nia renkontig\u0302o. Kroma okazaj\u0302o estos la Simpozio de IRIS (Internacia Reta Interfaka Simpozio), kiu enhavos prelegojn kaj diskutojn pri multaj diversaj fakoj kiel matematiko, psikologio, artoj ktp."}, {"text_idx": "#000011", "text": "Jen momento por amuzig\u0302i, lerni kaj renkontig\u0302i kun amikoj en Esperantujo! Alig\u0302u plej malfrue la 27-an de marto por ne maltrafi gravajn programerojn. Baldau\u0306 ni donos informojn pri premio por la fruaj alig\u0302intoj!"}, {"text_idx": "#000013", "text": "Vi povas legi pri la evento kaj alig\u0302i c\u0302i tie."}, {"text_idx": "#000014", "text": "Ni ankau\u0306 invitas vin s\u0302ati nian pag\u0302on kaj alig\u0302i al la evento c\u0302e Fejsbuko, kaj partopreni en la grupo de Telegramo."}, {"text_idx": "#000015", "text": "alig\u0302i: aldonig\u0302i, almetig\u0302i, membrig\u0302i, apartenig\u0302i al, ig\u0302i partoprenanto en io.\navantag\u0302o: tio, kio alportas pli bonan situacion, gajnon au\u0306 utilon.\ndebato: organizita diskuto kun difinitaj reguloj.\netoso: g\u0302enerala sento, kiun la c\u0302irkau\u0306aj\u0302o prezentas al la c\u0302eestantoj.\nevento: aparta, sufic\u0302e grava okazaj\u0302o.\nFejsbuko (Facebook): nomo de retejo, kie la homoj inters\u0302ang\u0302as informojn, opiniojn, fotojn ktp.\nhor-zono: c\u0302iu el la disdividoj de la tero, kie c\u0302iuj lokoj havas la saman horon lau\u0306 la horlog\u0302o."}]